תקנות האזנת סתר

{{ח:התחלה}}
{{ח:כותרת|תקנות האזנת סתר, התשמ״ו–1986}}

{{ח:פתיח-התחלה}}
{{ח:תיבה|ק״ת תשמ״ו, 1118|תקנות האזנת סתר|https://olaw.org.il/takanot/takanot-4949.pdf}}; {{ח:תיבה|תשס״א, 944|תיקון|https://olaw.org.il/takanot/takanot-6116.pdf}}; {{ח:תיבה|תשע״ז, 1726|תיקון|https://olaw.org.il/takanot/takanot-7859.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק האזנת סתר#סעיף 15|סעיף 15}} {{ח:חיצוני|חוק האזנת סתר|לחוק האזנת סתר, התשל״ט–1979}} (להלן – החוק), ובאישור ועדה משותפת של ועדת החוץ והבטחון ושל ועדת החוקה חוק ומשפט של הכנסת, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשס״א}}
{{ח:ת}} בתקנות אלה –
{{ח:ת|סוג=הגדרה}} ”האזנת סתר“ – האזנת סתר הטעונה היתר לפי {{ח:חיצוני|חוק האזנת סתר#פרק ב|פרקים ב׳}} {{ח:חיצוני|חוק האזנת סתר#פרק ג|או ג׳ לחוק}} או הסמכה לפי {{ח:חיצוני|חוק האזנת סתר#סעיף 8|סעיף 8(1)(א) או (ב) לחוק}};
{{ח:ת|סוג=הגדרה}} ”רשות מוסמכת“ – ראש רשות בטחון או קצין משטרה מוסמך, לפי הענין;
{{ח:ת|סוג=הגדרה}} ”מזמין“ – רשות מוסמכת, מי שרשות מוסמכת הסמיכה אותו להזמין האזנת סתר ורשות חוקרת אחרת;
{{ח:ת|סוג=הגדרה}} ”רשות חוקרת אחרת“ – אחת מאלה:
{{ח:תתת|(א)}} רשות ההגבלים העסקיים;
{{ח:תתת|(ב)}} רשות ניירות ערך;
{{ח:תתת|(ג)}} אגף מס הכנסה ומיסוי מקרקעין;
{{ח:תתת|(ד)}} אגף המכס ומס ערך מוסף;
{{ח:תתת|(ה)}} משטרה צבאית חוקרת;
{{ח:תתת|(ו)}} המחלקה לחקירת שוטרים במשרד המשפטים;
{{ח:ת|סוג=הגדרה}} ”מבצע האזנה“ – מי שרשות מוסמכת הסמיכה אותו לבצע האזנת סתר;
{{ח:ת|סוג=הגדרה}} ”תובע“ – כמשמעותו {{ח:חיצוני|חוק סדר הדין הפלילי#סעיף 12|בסעיף 12 לחוק סדר הדין הפלילי [נוסח משולב], התשמ״ב–1982}}, או {{ח:חיצוני|חוק השיפוט הצבאי#סעיף 181|בסעיף 181 לחוק השיפוט הצבאי, התשט״ו–1955}};
{{ח:ת|סוג=הגדרה}} ”חומר הקלטה“ – סליל או אמצעי אחר המשמש להקלטה, לרבות אמצעי אופטי או אלקטרומגנטי, תמליל או תעתיק מהם, כולם או חלקם, למעט כתבה שהופקה לצורכי מודיעין;
{{ח:ת|סוג=הגדרה}} ”חומר חקירה“ – חומר הקלטה שעשוי לשמש ראיה בהליך פלילי.

{{ח:סעיף|2|הסמכה}}
{{ח:ת}} הסמכה לענין {{ח:חיצוני|חוק האזנת סתר|החוק}} ותקנות אלה תהיה מראש ובכתב, אולם רשאית רשות מוסמכת ליתן הסמכה בדיעבד, מטעמים מיוחדים שיירשמו, אם לא היה סיפק בנסיבות הענין ליתן הסמכה מראש.

{{ח:סעיף|2א|הגשת בקשה של רשות חוקרת אחרת|תיקון: תשס״א}}
{{ח:ת}} ביקשה רשות חוקרת אחרת להגיש בקשה לצו האזנת סתר, רשאי קצין משטרה מוסמך להגיש את הבקשה כאמור {{ח:חיצוני|חוק האזנת סתר#סעיף 6|בסעיף 6 לחוק}}.

{{ח:סעיף|3|העברת מידע והאזנה להקלטה|תיקון: תשס״א}}
{{ח:תת|(א)}} מבצע ההאזנה יאפשר למזמין או למי שהמזמין הורה לצורך מילוי תפקידו, להאזין לשיחה בעת הקלטתה.
{{ח:תת|(ב)}} מבצע ההאזנה יעביר למזמין או למי שהמזמין הורה לצורך מילוי תפקידו, ובדרך שהורה, את המידע שהושג בהאזנה, ולפי דרישת המזמין – גם את חומר ההקלטה.
{{ח:תת|(ג)}} הממונה הישיר על מבצע ההאזנה רשאי להאזין לסליל ההקלטה, לקבל מידע שהושג בהאזנה וכן את חומר ההקלטה, זולת אם המזמין אסר זאת.
{{ח:תת|(ד)}} העביר מבצע האזנה או המזמין חומר הקלטה כאמור בתקנות משנה (ב) ו־(ג), ירשום את פרטי ההעברה לפי {{ח:פנימי|סעיף 6|תקנה 6(א)(4)}}.

{{ח:סעיף|4|תחולת {{ח:חיצוני|חוק הארכיונים|חוק הארכיונים}}}}
{{ח:ת}} בכפוף לתקנות אלה יחולו הוראות {{ח:חיצוני|חוק הארכיונים|חוק הארכיונים, התשט״ו–1955}}, על שמירת חומר הקלטה ועל ביעורו.

{{ח:סעיף|5|כללי שמירה}}
{{ח:תת|(א)}} מי שמחזיק בחומר הקלטה (להלן – המחזיק) ישמור אותו בדרך שתבטיח סודיות כפי שנקבעה בידי ראש המטה הכללי של צבא הגנה לישראל, המפקח הכללי של המשטרה או רשות מוסמכת, לפי הענין.
{{ח:תת|(ב)}} חומר הקלטה יישמר בידי מבצע ההאזנה, זולת אם העבירו לפי {{ח:פנימי|סעיף 3|תקנה 3}}.
{{ח:תת|(ג)}} היה בחומר ההקלטה חומר חקירה, יישמר חומר ההקלטה עד תום ההליכים המשפטיים הקשורים לחקירה שבמסגרתה נעשתה האזנת הסתר.

{{ח:סעיף|6|רישום בפנקס|תיקון: תשס״א}}
{{ח:תת|(א)}} מבצע האזנה יחזיק במשמורתו פנקס ידני או ממוחשב שבו ירשום פרטים אלה:
{{ח:תתת|(1)}} מטרת האזנת הסתר, מועד ביצועה ושם האדם שהאזינו לו, או כינויו של אותו אדם;
{{ח:תתת|(2)}} מקום או מקומות החזקתו של חומר ההקלטה לסוגיו;
{{ח:תתת|(3)}} השמות של מי שהאזינו לשיחה או עיינו בחומר ההקלטה;
{{ח:תתת|(4)}} כל העברה של חומר הקלטה למקום אחר, בציון המען, תאריך ההעברה, תאריך ההחזרה המשוערת ותאריך ההחזרה בפועל.
{{ח:תת|(ב)}} הועבר חומר הקלטה למחזיק אחר, ימסור המחזיק למבצע ההאזנה את הפרטים הדרושים לפי תקנת משנה (א), כדי לאפשר למבצע ההאזנה לרשמם בפנקס.

{{ח:סעיף|7|מחיקת חומר הקלטה|תיקון: תשס״א, תשע״ז}}
{{ח:תת|(א)}} נתקבלה הוראה על מחיקת חומר הקלטה לפי {{ח:חיצוני|חוק האזנת סתר#סעיף 9ב|סעיף 9ב(ג) לחוק}}, ימחק אותו כל מחזיק בו בתוך עשרה ימים מיום קבלת ההוראה.
{{ח:תת|(ב)}} נתקבלה הוראה כאמור בתקנת משנה (א) לגבי חומר הקלטה שעל חלק מדיסק אופטי, ימנע המחזיק, באמצעות תוכנה, את הגישה לחומר, כל עוד לא ניתן למחוק את כל החומר שעל הדיסק בדרך אחרת.
{{ח:תת|(ג)}} לפני ביצוע מחיקה של חומר הקלטה לפי תקנת משנה (א), או מניעת גישה לפי תקנת משנה (ב), ירשום מבצע ההאזנה בפנקס מכוח {{ח:פנימי|סעיף 6|תקנה 6}}, את הנימוקים למחיקה ואת שמו ותפקידו של מי שהורה על כך.

{{ח:סעיף|8|מידע מודיעיני|תיקון: תשס״א}}
{{ח:תת|(א)}} המזמין, או מי שהמזמין הסמיכו לכך, רשאי להורות על הפקת מידע מודיעיני מחומר הקלטה ועל הפצתו, וכן על שמירתו גם לאחר מחיקת חומר ההקלטה, אם הדבר דרוש למטרות מודיעין לפי {{ח:חיצוני|חוק האזנת סתר|החוק}}, והוראת {{ח:פנימי|סעיף 5|תקנה 5(א)}} תחול עליו.
{{ח:תת|(ב)}} {{ח:הערה|(נמחקה).}}

{{ח:סעיף|9|שימוש נוסף במידע ובחומר הקלטה|תיקון: תשס״א}}
{{ח:תת|(א)}} נתגלה במידע שהושג בהאזנה או בחומר ההקלטה חומר העשוי לשמש למניעת פגיעה בבטחון המדינה, או לשמש למניעת עבירות או לגילוי עבריינים בעבירות מסוג פשע, רשאית רשות מוסמכת, על אף האמור {{ח:פנימי|סעיף 3|בתקנה 3}}, להעביר את המידע וחומר ההקלטה לרשות מוסמכת אחרת או למוסד למודיעין ולתפקידים מיוחדים.
{{ח:תת|(ב)}} העברת מידע כאמור בתקנת משנה (א), תיעשה רק ככל שהדבר דרוש לצורך מילוי תפקידו של מי שאליו מועבר המידע, ותלווה באישור שלו בכתב, על כך ועל דבר קבלת המידע.

{{ח:סעיף|10|עונשין}}
{{ח:ת}} העובר על הוראה מהוראות תקנות אלה, דינו – מאסר שלושה חדשים.

{{ח:סעיף|11|תחילה}}
{{ח:ת}} תחילתן של תקנות אלה שלושים ימים מיום פרסומן.

{{ח:חתימות|כ״ז בסיון התשמ״ו (4 ביולי 1986)}}
* '''שמעון פרס'''
ראש הממשלה
{{ח:סוגר}}
{{ח:סוף}}
[[קטגוריה:בוט חוקים]]